**Impressions on 38th Chinna Shodha Yatra**

**Bharat**

**చిన్న శోధ యాత్ర:-**

 ఈ యాత్ర పేరులో చిన్న అని ఉన్నా కానీ మనం ఈ యాత్ర ద్వారా శోధించేది, సాధించేది చాలనే ఉంది.

 ఈ యాత్ర ద్వారా నేను బాహ్య ప్రపంచమైన గ్రామాల్లో నడుచుకుంటూ తిరగడమే కాకుండా, అంతర్లీనంగా నన్ను నేను తెలుసుకుంటూ ఉన్నాను.

నాకు నచ్చినట్టుగా ఆ మూడు రోజులు పూర్తిగా స్వేచ్చా జీవితాన్ని గడపగలిగాను.

నేను ఇప్పటి వరకు నాలుగు చిన్న శోధ యాత్రలకు వెళ్ళాను, కాని ఈ 38వ చిన్న శోధ యాత్ర నా రెండవ సంపూర్న యాత్రగానే భావిస్తాను, ప్రతీ యాత్ర జీవితంలో కొన్ని మధుర ఙ్నాపకాలను మిగిల్చింది.

మొదటి రోజు అనుభవాలు:-

నా యాత్ర ఆరంభం పల్లె సృజన కార్యాలయ ప్రాంగణం నుండే మొదలైంది.

చిన్నశోధ యాత్రకు కావాల్సిన సామగ్రి సుభాష్ అన్న సమకూర్చినవి,పల్లె సృజన స్వచ్చంధ సేవకుడు హరిష్ తో పాటు వాహనంలో ఎక్కించడం నుండే నేను యాత్ర ద్వారా నేర్చుకునే విషయాలు ప్రారంభం అయ్యాయి, అందులోను బ్రిగేడియర్ గారితో ప్రయాణం అంటే నేర్చుకోవడానికి ఎక్కువ విషయలే ఉంటాయి కదా.

ఈ ప్రయాణంలో మా రథసారధి పరశురాం అన్న వాహనం నడిపే నైపున్యం కూడా ఇక్కడ ప్రస్థావించల్సిందే, మేము పల్లె సృజన కార్యాలయం నుండి మా ప్రయాణం కొంచెం ఆలస్యంగా మొదలైనా, మధ్య మధ్య లో కొన్ని చొట్ల ఆగాల్సివచ్చినా పరశురాం అన్న అనువైన చోట రహదారిపై వాహన వేగాన్ని పెంచుతూ మొత్తానికి ఉ 5:40 కల్లా మమ్మల్ని నల్లమడ ఆర్.డి.టి ప్రాంగణానికి చేరవేయడంలో ఆయన చూపిన సమయస్పూర్తి కూడా నేర్చుకోదగిందే.

యాత్ర ఆరంభ స్థలానికి చేరే క్రమంలో చేసిన వాహన ప్రయాణం, గూగుల్ గమన సూచిక ద్వారా వాహనం వెల్లాల్సిన దారి (రహదారి) చూస్తూనే కొత్త ప్రదేశాల గురించి తెలుసుకోవడం కూడా నేర్చుకోవడంలో భాగమే అనిపించింది.

యాత్రలో మొదటిగా నచ్చిన ప్రదేశం నల్లమడలోని రూరల్ డెవెలప్మెంట్ ట్రస్ట్ (R.D.T) విశాలమైన ప్రాంగణం. అక్కడ నేను మొదటగా పరిచయం చేసుకున్న సహ యాత్రికుడు బాలాజీ, అంజి రెడ్డి గారి ద్వారా యాత్రకు వచ్చిన యువ విద్యార్థి.

ఆ రోజు అక్కడ ఊరిలో తిన్న అల్పాహారం ఇడ్లి సాంబార్ కూడా గుర్తు చేయాల్సిందే,అది తిన్న మా ఐదుగిరికీ నచ్చింది.

రుచికరమైన ఇడ్లి సాంబార్ తిన్న సంత్రుప్తితో

యాత్ర ప్రారంభ గ్రామం అయిన కొండమనాయని పాల్యంకి చేరే క్రమంలో దారి పొడువునా వచ్చే గ్రామాల ఉదయపు అందాలు చూపు తిప్పుకోకుండా చేసాయి. ఇదే కదా జీవం ఉట్టిపడే జీవన విధానం అని వర్నించకుండా ఉందలేను.పల్లె పచ్చిక పైరుల సొయగాలు ఆస్వాదించే అద్రుష్టం యాత్రలో అదనపు అవకాశమే కదా.

అలా అలా గ్రామాల గుండా వాహన ప్రయాణం లో చివరకు కొండమనాయని పాల్యంలో ఉన్న అంగన్వాడి కేంద్రానికి చేరుకున్నాక, మిగితా యాత్రికుల కోసం వేచి చుసే సమయం వివిధ అనుభూతులకు లోనైయ్యె క్రమం వివరించే ప్రయత్నం చేస్తాను. ముందు యాత్రల్లో పరిచయం అయిన వ్యక్తుల్ని మళ్ళీ కలవబోతున్నాను అనే కుతూహలం, కొత్త యాత్రికులు ఏ ప్రాంతాలనుండి వస్తున్నారో వచ్చాక తెలుసుకోవాలనే ఆతురత, ఎవరెవరు ఏ నేపధ్యం నుండి వస్తున్నారో, వాల్ల నుండి కొత్తగా ఏవైనా నేర్చుకొగలగాలి అనే కోరిక వెరసి మొత్తానికి ఈ యాత్ర ఎలా ఉండబోతుంది అనే ఆలోచనలతో ఒక మేధో మధనం మొదలైయ్యింది అనే చెప్పాలి.

యాత్ర మొదటి రోజు తెలుసుకున్నవి, గమనించినవి, నేర్చుకున్నవి ఆలోచిస్తే చాలానే ఉన్నాయి. ఆ విషయాలు క్లుప్తంగా మీ కొసం

1) వయో వృద్ధుడైన ఖాదర్ గారు వారి అనుభవాలను మనతో పంచుకోవడం, అప్పటి కాలమే బాగుంది అని అతను చెప్పే మాటలు వింటూ ఉంటే అసలు మానవ సమాజం సాధించిన అభివృద్ది ఎందుకోసం అనే ప్రశ్న రాకుండా ఉండదు.

అక్కడ ఉపయొగంలో లేకుండా జీవం కోల్పోయినట్టుగా ఉన్న నీటి బావులను చూస్తే కాస్త బాదేసింది.

మొదటి గ్రామం దాటి వేరే గ్రామానికి వెల్లే క్రమంలో నడక ప్రయాణం ద్వారా పల్లె పంటలు,ప్రక్రుతి అందాలు చూస్తూ నేర్చుకునేవి చాలానే ఉన్నాయి. అందులోనూ ప్రక్రుతిలో మనకు తెలియని వివిధ మొక్కల గురించి వాటి ఉపయోగాల గురించి తెలిసిన అనుభవఙ్నడైన అంజిరెడ్డి గారు సహయాత్రిగ ఉండటం అవసరమే కదా. ఈ యత్రలో కూడా అంజి రెడ్డి గారి ద్వారా ఎన్నో మొక్కల గురించి తెలుసుకున్నాను. స్వతహాగా మొక్కల ఇశ్టకుడనైన నాకు వారి సహకారంతో మొక్కలు అన్నింటి గురించీ తెలుసుకోవాలనే అభిలాష ద్విగునీకృతమయ్యింది.

గ్రామాల్లో ఉండే పెద్ద వృక్షాలు వాటి చుట్టూ కూర్చోడానికి గ్రామస్థులు ఎర్పాటు చేసుకున్న అరుగులు చూడముచ్చటగా ఉన్నయి. అవే కదా పల్లె ప్రజలకు వృక్షాలతో ఉన్న అనుభందానికి ప్రతీకలు.

2) చాలా సంవత్సరాల తరువాత పల్లె లోని ఒక ప్రభుత్వ పాఠశాలకు వెల్లిన అనుభూతి బాగుంది.అక్కడ పిల్లలతో గణేషన్ గారు దేశం లోని వివిధ ప్రాంతాల్లొ విద్యార్థులు గమనించిన సమస్యలకు వాల్లే పరిష్కారాలు కనుక్కుని చేసిన ఆలోచనలు, ఆవిష్కరణలు ఇక్కడ పాఠశాల విద్యార్థులకు తెలియజేసి వారిలోనూ వాల్ల రోజూవారి సమస్యలకు పరిష్కారాలు కనుక్కోమని చేపించిన ప్రయత్నం బాగుంది. మన సహ యాత్రి అయిన అఖిల అక్కడి విద్యార్తులను ఆకట్టుకున్న విధానం నేర్చుకోదగినది.

3) నడక మధ్య మధ్యలో మన యాత్రీకుల అలసట తీరడానికి బ్రిగేడియర్ గారు నిలబడే చెప్పే గ్రామీన ఆవిష్కర్తల స్పూర్తిదాయక కథనాలు, కొత్త కొత్త విషయాలు ఆకట్టుకుంటాయి, ఆలోచింపజేస్తాయి.

4) చివరగా మొదటి రోజు రాత్రి భోజనాల తరువాత ఆర్.డి.టి. సిబ్బంది ఏర్పాటు చేసిన సమావేషం ఆర్.డి.టి. గురించి మళ్ళీ నాకు తెలిసేలా చేసింది. సమాజ హితం కోసం ఒక వ్యక్తి ఆశయం ఎంత గొప్పగా ఉండగలదో తెలిసింది. మొక్కవోని దీక్ష, ధ్రుడ సంకల్పంతో ఒక ప్రాంత రూపు రేఖల్నే మార్చే శక్తి ఒక వ్యక్తికి రాగలదని "విన్ సెంట్ ఫెర్రర్" గారి గురించి తెలుసుకున్నాక అనిపించింది. ప్రపంచం ఒక వసుదైక కుటుంబకం అని మానవతకు జాతులు, కులాలు, దేశాలు, ప్రాంతాలు అనే హద్దులు ఉండవని మరొకసారి అతని సేవా ప్రస్థానం ద్వారా నిరూపణ అయ్యింది.

అప్పటివరకు రోజంతా బాగా సాగింది అనుకునే లోపే నా నిద్రతో పెద్ద తంటా వచ్చి పడింది, సహ యాత్రీలు ఆ రోజు వారి అనుభవాలు చెప్పే చివరి గట్తమైన ఇంప్రెషన్స్ వచ్చే సమయానికి అలసట వల్ల వస్తున్న నా కునుకుపాట్ల తీవ్రత పెరిగి అందరు చెప్పిన విషయాలు నా మెదడులోకి చేరకుండానే చెరిగిపోయయి.

మొదటి రోజూ నేను కలత చెందిన విషయం అదొకటే.

మొత్తానికి నా జీవితంలో ఇంకో రోజు సంత్రుప్తికరంగా ముగిసింది.

 🙏 ~ సశేషం ~ 🙏